हरियाणा के मेवात जिले के मरोड़ा गांव में गैंगरेप का सनसनीखेज मामला प्रकाश में आया है। गैंगरेप बेज़ुबान बकरी के साथ हुआ है। आठ लोगों ने बकरी से इस अप्राकृतिक कृत्य को अंजाम दिया। वारदात के कुछ घंटों बाद बकरी की मौत हो गई। शराब और जुआ के आदी 8 लड़कों ने गांव में एक सुनसान मकान में बकरी के साथ 25 जुलाई की रात गैंगरेप किया। गैंगरेप के बाद से ही बकरी की हालत बिगड़ने लगी और गत 26 जुलाई को शाम करीब 4 बजे बकरी ने दम तोड़ दिया। मामले की गंभीरता को देखते हुए पुलिस ने तीन नामजद आरोपियों सावकार, हारुन और जाफर सहित कुल 8 लोगों पर कुकर्म इत्यादि धाराओं के तहत मामला दर्ज कर लिया है। पुलिस को पोस्टमार्टम रिपोर्ट का इंतजार है, साथ ही वो फरार आरोपियों की तलाश में जुटी है।